Nový svetový poriadok (konšpiračná teória)

Teória Nového svetového poriadku (angl. New World Order) je konšpiračná teória, ktorá sa stala populárnou po roku 1990.There Are No Conspiracies . G. William Domhoff, marec 2005

Táto teória tvrdí, že malá skupina medzinárodných elít kontroluje a manipuluje vlády, priemysel a mediálne organizácie po celom svete. Teória tvrdí, že táto skupina financovala a v niektorých prípadoch aj spôsobila väčšinu veľkých vojen za posledných 200 rokov, a to hlavne uskutočnením útokov pod falošnou vlajkou (aby získala na svoju stranu verejnú mienku); taktiež má rozhodujúci vplyv na svetovú ekonomiku, úmyselne spôsobuje infláciu a krízu. Podľa teórie sú tajní agenti pracujúci pre Nový svetový poriadok vo vysokých pozíciách vo vládach a priemysle. Za agentov Nového svetového poriadku sú považovaní medzinárodní bankári, hlavne vlastníci súkromných bánk zapojených do Federálneho rezervného systému, Bank of England a iných centrálnych bánk, a členovia Rady pre zahraničné vzťahy, Trilaterálnej komisie a skupiny Bilderberg.The Criminalization of the State, Michel Chossudovsky, 3. február 2004 Nový svetový poriadok má mať pod kontrolou aj nadnárodné a globálne organizácie, ako sú Európska únia, OSN, Svetová banka, Medzinárodný menový fond a navrhovaná Severoamerická únia.

Podľa teórie táto skupina túži dosiahnuť jednu svetovú menu - digitálnu menu a jedinú svetovú vládu. Digitálna mena má byť napojená na digitálnu identitu, všetko by mala riadiť umelá inteligencia. S príchodom umelej inteligencie veľa pracovných miest má zaniknúť. Niektorí konšpirační teoretici tvrdia, že chcú ľuďom implantovať RFID čipy a uskutočniť tak tzv. čipovú totalitu, alebo dokonca umelo redukovať ľudskú populáciu.

V rámci niektorých teórií sa tiež uvádza, že do Nového svetového poriadku sú zainteresované aj rôzne tajné spoločenstvá, napr. ilumináti, oligarchovia alebo slobodomurári.

 Referencie 

 Zdroj 

Kategória:Konšpiračné teórie